એ સ્થિતિમાં બાર વખત ગાયત્રી મંત્રનો જાપ કરીને બંને હથેળીઓ એકત્ર કરીને મસળવી અને ગરમ થયેલી હથેળીઓને મુખ, નાક, નેત્ર, કાન, મસ્તક વગેરે સમસ્ત શિરોભાગ ઉપર ફેરવવી. ગાયત્રી મંત્રની વિધિ વ્યક્તિ પોતાની શુભ મનોકામના પૂર્ણ કરવાના ઉદ્દેશથી કરી શકે છે. શત્રુ, ભય,કોર્ટ કચેરીમાં વિજય, સર્વિસમાં પ્રમોશન કે ધારેલી જગ્યાએ બદલી, રોગ નાશ, લગ્ન વિલંબ કે અશુભ ગ્રહોની દુષ્ટ દૃષ્ટિથી સુરક્ષિત રહેવા માટેનો ખૂબ સુંદર ચમત્કારિક પ્રયોગ છે. વ્યક્તિને પોતાનાં ઘરમાં પણ એકાકી જગ્યાએ જપ અનુષ્ઠાન કરવામાં બાધ નથી. ૨૧ દિવસનાં આ અનુષ્ઠાન દરમિયાન વ્યક્તિએ મન કર્મ વચનથી બ્રહ્મચર્ય પાળવું જરૂરી છે. શક્ય હોય તો લાલ કે પીળું પીતામ્બર પહેરવું. વાળ કે નખ ન કાપવા. જપનો સમય વહેલી સવારે ચાર વાગ્યે અથવા રાત્રે અગિયાર બાદનો રાખવો.